Peste 15 milioane de țigarete de contrabandă, descoperite în Portul Constanța
Polițiștii de frontieră din cadrul Gărzii de Coastă, împreună cu inspectorii vamali de la Biroul Vamal Constanța Sud Agigea și polițiștii Brigăzii de Combatere a Criminalității Organizate Constanța, au găsit peste 15 milioane de țigarete ascunse într-un container sosit din Emiratele Arabe Unite, potrivit Poliției de Frontieră.